**Образац 12**

**ЈП СТАНДАРД**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01. до ­­31.03.2023.године

ЈАГОДИНА 28.04.2023.год.

**I ОСНОВНИ СТАТУСНИ ПОДАЦИ**

Пословно име:ЈП Стандард

Седиште: Јагодина, Краља Петра I бр.4

Претежна делатност: Производња и дистрибуција воде

Матични број: 07114885

ПИБ:101322413

Надлежно министарство: Министарство државне управе и локалне самоуправе

Делатности јавног предузећа су: производња и дистрибуција воде, одвод отпадних вода са пречишћавањем, одржавање чистоће у граду, одржавање и изградња зелених површина у граду, организација промета на пијацама, гробљанске услуге и други послови.

Годишњи Програм пословања ЈП Стандард за 2023.годину, усвојен је 29.11.2022. одлуком надзорног одбора ЈП Стандард бр. 9113/2. Решење Скупштине града Јагодине бр: 020-279/2022-01, о давању сагласности на усвојени Програм пословања донето је на седници одржаној 16.12. 2022.године и објављено је у службеном гласнику града Јагодине бр. 21.

Посебан програм за субвенције усвојен је одлуком Надзорног одбора ЈПСтандард бр.9106-3 од 30.11.2022. На ту одлуку 25.11.2022. донето је решење о сагласности Скупштине града Јагодине бр.020-275/2022-01 од 16.12.2022.године, које је објављено у службеном гласнику бр.21.

**II ОБРАЗЛОЖЕЊЕ ПОСЛОВАЊА**

Основна делатност ЈП Стандард је производња и дистрибуција воде.

У периоду од 01.01.2023. до 31.03..2023. произведено је и граду испоручено 1.445.092 м3 воде, а фактурисано је 634.102м3.

Количина произведене воде је у складу са планом.

**III ОБРАЗЛОЖЕЊЕ ОБРАЗАЦА**

1. БИЛАНС УСПЕХА

Укупни приходи за период 01.01. до 31.03.2023. године износе 128.190 хиљада динара, а укупни расходи износе 154.789 хиљада динара.

Пословни приходи мањи су у односу на план, jeр је планом био предвиђен већи број нових прикључака на водоводну и канализациону мрежу, чиме би се повећали приходи, на изградњи услова за те прикључке, па је то битно утицало на фактурисање утрошака воде, канализације и пречишћавања отпадних вода. Услуге које се обављају на основу више уговора са Градом Јагодина редовно се наплаћују.

Такође планирано је и повећање цена наших услуга, с обзиром да су наше цене мање у односу на цене у градовима сличне величине.

Пословни расходи су мањи за у односу на план. Разлог томе је смањење скоро свих трошкова, које је последица одговорног управљања и пресељења оперативе ЈП „Стандард“ на нову локацију, што значајно олакшало оперативне активности у односу на претходне године. Такође на мање трошкове је утицало и то што нису извођени радови на новим прикључцима у планираном обиму.

Пандемија корона вируса, инфлација, раст цена материјала и енергената су фактори који су негативно утицали на целокупан радни процес ЈП“Стандард“ па су и неки параметри, показатељи пословања, другачији од планираних.

Инвестиције планиране у овом периоду нису реализоване.

Последица смањених пословних прихода у односу на план, је и пословни губитак у износу 30.068 хиљада динара, као и нето губитак у износу 26.676 хиљада динара.

Приходи од продаје робе су мањи у односу на план. Финансијски приходи су повећани у односу на план због обрачуна камата на неизмирена дуговања корисника.

Финансијски расходи су такође мањи у односу на план због смањених обавеза за камате, јер се обавезе редовно измирују и није било неочекиваних осталих расхода.

2. БИЛАНС СТАЊА

Основни капитал је закључно са 31.03. 2023.године, као и стална имовина у оквиру планираних вредности..

Укупна актива и укупна пасива износе 904.154 хиљада динара.

Дугорочни финансијски пласмани и дугорочна потраживања, као и учешће у капиталу правних лица је доста веће од планираног.Разлог томе је пребијање потраживања са фабриком каблова. ЈП Стандард је овим путем дошло у посед акција чија вредност износи око 28.830 хиљада динара.

Обртна имовина је у оквиру планиране, као и залихе материјала и резервних делова, док је недовршена производња мало повећана у односу на план као и роба, а плаћени аванси су мањи. Такође су мало мања и потраживања од купаца због ефикасније наплате од корисника наших услуга.

Дугорочне обавезе су повећане у односу на план, због већег дугорочног резервисања, док су резервисања за накнаде запослених мања.

Краткорочне обавезе су веће у односу на план, јер су доспеле обавезе за кредите од страних кредитора веће од планираних.

Обавезе из пословања су на нивоу планираних, као и обавезе према добављачима, док су остале краткорочне обавезе повећане.

3. ИЗВЕШТАЈ О ТОКОВИМА ГОТОВИНЕ

Укупан прилив готовине износи 195.421 хиљада динара, а укупан одлив готовине износи 193.989 хиљада динара. Укупан прилив и укупан одлив готовине су мањи у односу на план,односно 88%.

Приливи готовине из пословних активности су већи од планираних за 5%, док су одливи готовине из пословних активности мањи за 4% од планираног.

Прилив готовине из активности инвестирања већи у односу на план због већих осталих финансијских пласмана, као и одлив готовине из активности инвестирања због улагања на реконструкцији и опремању пословног простора на локацији „Опрема“.

Готовина на дан 31.03.2023..године је већа у односу на план и износи 2.171.178 динара.

4. ТРОШКОВИ ЗАПОСЛЕНИХ

Маса зарада је у складу са планом. Просечна зарада (Бруто 1) по запосленом у периоду 01.01. до 31.03.2023. године износи 89.546 динара, док је просечна нето зарада 64.986 динара, што је у оквиру плана пословања.

Накнаде по уговору о делу износе 246.913 динара, а нису планиране за овај период.

Накнаде по уговору о привременим и повременим пословима су доста мањеу односу на план, због ангажовања мањег броја радника од планираног у складу са потребама.

Дневнице на службеном путу нису исплаћивана уовом периоду,каи и накнаде трошкова на службеном путу.

Отпремнине за одлазак у пензију су повећане у односу на план, јер су исплаћене и заостале отпремнине из претходног обрачунског периода.

Јубиларне награде су исплаћене у мањем износу од планираног.

Помоћ радницима исплаћује се социјално и здравствено угроженим радницима и у овом периоду је исплаћена у мањем износу од планираног, јер није било захтева за помоћ.

5. ДИНАМИКА ЗАПОСЛЕНИХ

Закључно са 31.03.2023. године ЈП Стандард има 373 запослених и мање је од планираног броја радника, због већег броја радника који су отишли у пензију, јер је планирано 3 а отишло је 5 радника , од чега 344 запосленa на неодређено време и 29 запослених на одређено време.

Пријем запослених нијепланиран у овом периоду, а 1 радник је запослен на одређено време. Такође мање је и ангажовање радника на привремено повременим пословима.

Због одрживости процеса рада, очекује се да се у наредном периоду усклади број планираних и новозапослених радника, ради попуњавања упражњених радних места.

6. РАСПОН ПЛАНИРАНИХ И ИСПЛАЋЕНИХ ЗАРАДА

На износ исплаћених зарада утиче више фактора: одмори, боловања, рад празником и викендом, минули рад, тренутни прописани износ минималне зараде у Републици Србији, колективни уговор.

Када се све то узме у обзир може се рећи да су исплаћене зараде у складу са планом за период 01.01. до 31.03.2023. године, сем код радника са најнижим зарадама где је мало повећање у односу на план, док су све остале планиране зараде мање од планираних.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Субвенције из буџета града Јагодине исплаћују се на основу одлуке Скупштине града о субвенционисању цена пијачних услуга.

У периоду 01.01. до 31.03.2023. године уплаћено је више средстава за субвенције од стране Града Јагодина, због заосталих уплата за новембар и децембар 2022.године.

8. СРЕДСТВА ЗА ПОСЕБНЕ НАМЕНЕ

Репрезентација, као и реклама и пропаганда нису коришћени у овом периоду.

9. КРЕДИТНА ЗАДУЖЕНОСТ

Закључно са 31.03.2023. укупна кредитна задуженост износи 324.675.907 динара од чега је је за ликвидност намењено 113.584.445, а за пројекте 211.091.462 динара. У периоду 01.01. до 31.03.2023.године није било нивих кредитних задужења

10. ИЗВЕШТАЈ О ИНВЕСТИЦИЈАМА

У прва три месеца 2023.године није било инвестиционих улагања, а планирана су одложена за следећи период.

11. ПОТРАЖИВАЊА, ОБАВЕЗЕ И СУДСКИ СПОРОВИ

Потраживања су приказана у бруто износу за све врсте потраживања која ЈП Стандард има према својим дужницима.Закључно са 31.03.2023. потраживања до 3 месеца износе 32.640.712, од 3 месеца до 12 месеци износе 31.066.371, а старија од 12 месеци 485.273.847 динара. Исправка ненаплаћених потраживања се врши за сва потраживања старија од 120 дана.

Обавезе приказују обавезе ЈП Стандард по свим основима.Обавезе до 3 месеца износе 20.852.479, од 3 месеца до12 месеци износе 8.997.324, а старије од 12 месеци износе 39.604.029 динара.

На дан 31.03.2023.године води се 74 спора за комуналне услуге у којима се ЈП Стандард појављује као тужилац и 45 спорова у којима се појављује као тужени (углавном радни спорови поводом накнаде за превоз и солидарну помоћ и накнаде штете).

**IVЗАКЉУЧНА РАЗМАТРАЊА И НАПОМЕНЕ**

Показатаљи пословања ЈП Стандард за период 01.01. до 31.03.2023. одступају у неким сегментима у односу на планиране, а највећа одступања су код планираних пословних прихода и расхода, што је и утицало на резултате пословања у овом периоду. На крајуобрачунскког периода исказан је губитак у пословању, што ће се поправити у наредном периоду.

Предузете су мере према нередовним платишама, корисницима услуга, у виду опомена и утужења. Очекује се да ће те предузете мере позитивно утицати на пословање ЈП Стандард у наредном периоду.

Директор ЈП Стандард

Драган Лукић

Датум 28.04. 2023.год. \_\_\_\_\_\_\_\_\_\_\_\_\_\_\_\_\_\_